b'\n_START_ARTICLE_\nNuragi\n_START_PARAGRAPH_\nNuragi (italijansko nuraghi v mno\xc5\xbeini, logudorsko sardinsko nuraghes, kampidansko sardinsko nuraxis) so glavna vrsta starodavnih megalitskih zgradb na Sardiniji, razvitih v nura\xc5\xa1ki dobi  med 1900 in 730 pr. n. \xc5\xa1t, danes pa so simbol Sardinije in njene zna\xc4\x8dilne nura\xc5\xa1ke kulture. Nuragi so obrambni stolpi, trdnjave sto\xc5\xbe\xc4\x8daste oblike, narejene iz kamnitih blokov megalitskih mer brez veziva, 2- do 3-nadstropni prostori, prekriti s kamnitim svodom._NEWLINE_Na\xc5\xa1li so jih ve\xc4\x8d kot 7000, \xc4\x8deprav arheologi verjamejo, da jih je bilo sprva \xc5\xa1e veliko ve\xc4\x8d.\n_START_SECTION_\nEtimologija\n_START_PARAGRAPH_\nPo oxfordskem angle\xc5\xa1kem slovarju je etimologija "negotova in sporna": "Beseda je morda povezana s sardinskim krajevnim imenom Nurra, Nurri, Nurru ter sardinskim nurra (kup kamenja, votline v zemlji)". Povezava s semitsko osnovo arabske besede nur (svetloba, po\xc5\xbear itd.) je zdaj na splo\xc5\xa1no zavrnjena.  Latinska beseda murus (stena) je lahko povezana z njim , pa tudi stara italijanska beseda mora (grobni kup skal), kakor ga je imenoval Dante, ki ga je uporabljal v svoji komediji. Vendar pa je izpeljava: murus \xe2\x80\x93 * muraghe \xe2\x80\x93 nuraghe stvar razprave._NEWLINE_Etimolo\xc5\xa1ka teorija predlaga starodavni baskovski izvor v izrazu *nur (kamen) s skupnim \xe2\x80\x93ak v mno\xc5\xbeinski kon\xc4\x8dnici.  Starodavna sardinska pripona ake je tudi v nekaterih indoevropskih jezikih, latin\xc5\xa1\xc4\x8dini in gr\xc5\xa1\xc4\x8dini. Druga mogo\xc4\x8da razlaga je, da je beseda nuragi pri\xc5\xa1la iz imena mitolo\xc5\xa1kega junaka Norax, v tem primeru je koren *nur lahko priredba indoevropskega korena *nor.\n_START_SECTION_\nKulturni pomen\n_START_PARAGRAPH_\nNuragi ima hodnik ali sistem hodnikov. Nekateri pisci menijo, da so nekateri nekoliko starej\xc5\xa1i nuragi nezna\xc4\x8dilni in so se verjetno uporabljali za razli\xc4\x8dne namene. Zgrajeni so bili sredi bronaste dobe (18.\xe2\x80\x9315. stoletje pr. n. \xc5\xa1t.) in pozni bronasti dobi. To jasno izklju\xc4\x8duje morebitno kulturno povezanost s kasnej\xc5\xa1imi stolpi, kot je \xc5\xa1kotski broch (okrogel stolp) (datirani v glavnem v 1. stoletje pr. n. \xc5\xa1t. in n. \xc5\xa1t.). Trditvi, da so morda povezani z najdbami v Ahvatu  v Izraelu, odlo\xc4\x8dno nasprotujejo; te so datirane v 12. ali 11. stoletja pred na\xc5\xa1im \xc5\xa1tetjem. Edine stavbe, ki jih povezujejo z nuragi, so torri (stolpi) na Korziki._NEWLINE_Prou\xc4\x8devalec sardinske prazgodovine in etru\xc5\xa1\xc4\x8danske zgodovine Massimo Pallottino meni, da je nura\xc5\xa1ka arhitektura najnaprednej\xc5\xa1a od vseh v zahodnem Sredozemlju v tem obdobju, tudi naprednej\xc5\xa1a od arhitekture v regijah Magne Graecie.  Od 7000 znanih nuragov so bili le redki znanstveno izkopani. Veliko kulturnih zna\xc4\x8dilnosti in vrednot so podedovali Etru\xc5\xa1\xc4\x8dani in Rimljani.\n_START_SECTION_\nVloga\n_START_PARAGRAPH_\nNe vemo, kak\xc5\xa1na je bila njihova vloga: lahko bi bili verski templji, navadna stanovanja, rezidence vladarjev, voja\xc5\xa1ke utrdbe, dvorane za sestanke ali kombinacija vsega. Nekateri so na strate\xc5\xa1kih krajih, na primer na hribu, od koder bi lahko nadzirali pomembnej\xc5\xa1e dele. Lahko bi bili nekaj med "statusnim simbolom" in "pasivno obrambo" stavbe, kar naj bi odvra\xc4\x8dalo morebitne sovra\xc5\xbenike._NEWLINE_Nuragi bi lahko bili tudi "dr\xc5\xbeavni" simbol nura\xc5\xa1ke kulture.  Majhne so pogosto izkopali pri verskih objektih (na primer v labirintu templja na arheolo\xc5\xa1kem najdi\xc5\xa1\xc4\x8du Su Romanzesu v ob\xc4\x8dini Bitti v osrednji Sardiniji). Morda jim samo pripisujemo bogastvo ali mo\xc4\x8d, lahko so samo ozna\xc4\x8devali lastnino obmo\xc4\x8dja. Nedavne nepotrjene teorije nakazujejo, da so bila sardinska mesta neodvisni subjekti (kot so mestne dr\xc5\xbeave v zemljepisnem smislu), ki so sklepala povezave in so gradili nurage zato, da bi ozna\xc4\x8devali razdelitev ozemlja med zveznimi enotami._NEWLINE_Leta 2002 sta Juan Belmonte in Mauro Zedda izmerila orientacijo vhoda (odklon in azimut) 272 preprostih nuragov in osrednjih stolpov iz 180 kompleksov. Podatki razkrivajo jasne vrhove, ki ustrezajo usmeritvi na son\xc4\x8dni vzhod ob zimskem solsticiju in Luno na njenem jugu v nara\xc5\xa1\xc4\x8dajo\xc4\x8di fazi. Te smeri so ostale stalne v zgodovini nuragov.  Najpogostej\xc5\xa1i odklon je pokazal okoli \xe2\x80\x9343 \xc2\xb0 za starej\xc5\xa1e nurage in samo \xe2\x80\x9345 \xc2\xbd \xc2\xb0 za poznej\xc5\xa1e. Zedda je menil, da je verjetno ciljna zvezda Alfa Kentavra.\n_START_SECTION_\nPomembni nuragi\n_START_PARAGRAPH_\nNuragi so vpisani na Unescov seznam svetovne dedi\xc5\xa1\xc4\x8dine. Su Nuraxi pri Baruminiju, na jugu otoka, je bil izbran in predstavlja celotno nura\xc5\xa1ko dedi\xc5\xa1\xc4\x8dino, vendar je le eden najvi\xc5\xa1jih in najbolj zapletenih na obmo\xc4\x8dju Santu Antine v bli\xc5\xbeini Torralbe na severu Sardinije. Drugi znani nuragi so blizu Alghera (Palmavera), Macomerja, Abbasante (Losa), Orrolija (nurag Arrubiu) in Villanovaforruja.'